Saksi-Weimar-Eisenach
Saksi-Weimar-Eisenach (saksa: Sachsen-Weimar-Eisenach) loodi hertsogkonnana aastal 1809 Saksi-Weimari ja Saksi-Eisenachi Ernestiinide hertsogkondade ühendamise teel. See ülendati aastal 1815 Viini kongressi resolutsiooniga suurhertsogkonnaks. Aastal 1903 muutis see ametlikult oma nimeks Saksimaa suurhertsogkond (saksa: Großherzogtum Sachsen), kuid seda nime kasutati harva. Suurhertsogkond sai lõpu Novembrirevolutsioonis koos teiste Saksa keisririigi monarhiatega. Sellele järgnes Saksi-Weimar-Eisenachi Vaba Riik, mis ühendati kaks aastat hiljem uueks Tüüringi osariigiks. Täielik suurhertsogi tiitel oli Saksi-Weimar-Eisenachi suurhertsog, Tüüringi maakrahv, Meißeni markkrahv, Hennebergi krahv, Blankenhaini, Neustadti ja Tautenburgi isand. Saksi-Weimar-Eisenachi haru on genealoogiliselt kõige vanem säilinud Wettinite haru.